**Smanjenje reproduktivnih sposobnosti domaćih životinja usled prevelike težnje za eksploatacijom – tehnopatije, genetske/selekcijske promene, posledice i rešenja**

dr Aleksandar Milovanović

**Sažetak predavanja**

Brojni su problemi koji se javljaju usled prevelike težnje za eksploatacijom životinja. U izlaganju će biti predstavljen rad Laboratorije za reprodukciju Naučnog instituta za veterinarstvo „Novi Sad" na polju dijagnostike i rešavanja problema smanjenje plodnosti domaćih životinja (muških i ženskih) na našim farmama, nastalih kao posledica opšteg trenda pada reproduktivne sposobmosti visoko selekcionisanih životinja, kao i mere unapređenja koje se primenjuju od strane stručnjaka (selekcijske, genetske, terapijske, mere u vezi ishrane, smeštaja, organizacije proizvodnje i druge).

Sistem rada i prepoznavanja problema su dominantno zasnivani na soptvenim iskustvima.

**Kratka biografija predavača**

Dr Aleksandar Milovanović, doktor veterinarskih nauka, naučni saradnik Naučnog instituta za veterinarstvo “Novi Sad”, doktorirao je 2014. godine na Katedri za fiziologiju i biohemiju Fakulteta veterinarske medicine Univerziteta u Beogradu. Naziv doktorske teze je “Ispitivanje uticaja funkcionalne aktivnosti neutrofilnih granulocita i progesteronskog profila na razvoj poremećaja u reprodukciji krava”. Rezultati istraživanja prezentovani su u više od 30 radova, kao i na velikom broju međunarodnih i domaćih skupova, a inovativnost istraživanja ogleda se i u patentiranim tehnologijama. Učesnik je 13 nacionalnih naučnih i istraživačkih projekata i 7 projekata Pokrajinskog sekretarijata za obrazovanje i naučnoistraživačku delatnost. Odabrane obuke:

1. Obuka na analizi semena protočnom citometrijom u "IMVTECHNOLOGIES" u istraživačkom centru u L'Aigle, Francuska, od 6. do 12. juna 2010 godine.
2. LODOPPCOST škola treninga iz oblasti bioinformatike i protočne citometrije, Fakultet za medicinu u AlcaladeHenares, Univerzitet u Akali, Španija, od 13. do 18. septembra 2010 godine.
3. Obuka na pripremi i korišćenju enzimskog imunoeseja (EIA) za određivanje progesterona u punom mleku na Departmanu za veterinarsku medicinu, Poljoprivrednog fakultet, Univerziteta u Jamagučiju, Japan, u periodu od 25. do 31. maja 2008. godine.
4. Cochran Fellowship program treninga u Oblasti genetike i menadžmenta u mlečnom govedarstvu (Wisconsin i Minnesota, SAD), od 10. do 31. juna 2003. godine, u organizaciji United States Department of Agriculture (USDA).
5. Teoretksa obuka u primeni ultrazvuka, Edukacioni centar: Primena ultrazvuka u medicini, biologiji i veterini, od 16. do 20. juna 2003. godine, Kragujevac, Srbija
6. Program obuke iz reprodukcije ovaca - praktični aspekti (program embriotransfera, evaluacija i zamrzavanje semena, laparoskopsko osemenjavanje), Ovatec, Dubbo, Australija, 18. februar-7 mart 2013.